stanford-oval/wikipedia huggingface dataset:
Isaac Euchel

| Isaac Euchel> Henkilötiedot |
| --- | --- |
Koko nimi:  Isaac Abraham Euchel
Syntynyt: 1756
Kuollut: 1804 (47–48 vuotta)
Ammatti:  kirjailija
Kirjailija
Tuotannon kieli: heprea, jiddiš
Pääteokset:  Reb Hanokh
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Isaac (Jishaq) Abraham Euchel (1756 Kööpenhamina, Tanska – 1804 Berliini) oli juutalainen näytelmäkirjailija. Hän kuului ryhmään, joka pyrki edistämään heprean kielen käyttöä ja heprealaisen kirjallisuuden kehittämistä valistuksen (haskala) hengen mukaan. Hän julkaisi kuitenkin yhdessä Aharon Wolfssohnin kanssa näytelmiä jiddišiksi, mutta niiden juutalaista ortodoksiaa vastustavat teemat yhdistivät ne valistukseen. Näytelmistä merkittävin on Reb Hanokh (1792).
Modernin juutalaisen satiirin juuret juontavat 1700-luvun Saksaan, jossa sen merkittäviä edustajia olivat Euchel, Wolfssohn ja Saul Levin (1740–1794).
Euchel oli Immanuel Kantin oppilas Königsbergin yliopistossa. Myöhemmin Kant vastusti hänen nimittämistään yliopiston itämaisten kielten professoriksi sillä perusteella, että "juutalainen heprean kielen opettaja tuskin voi välttää rabiinisia tulkintoja, joihin hän on nuoresta pitäen tottunut".
Aiheesta muualla

Kuvia tai muita tiedostoja aiheesta Isaac Euchel Wikimedia Commonsissa
Jeanne (televisionäytelmä)

| Jeanne |
| --- | --- |
Ohjaaja:  Timo Bergholm Pentti Kotkaniemi
Käsikirjoittaja:  Luigi Lunari, suom. Jorma Kapari
Lavastaja:  Kari Liila
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  7.6.1967
Kesto:  50 min
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Jeanne on suomalainen televisionäytelmä vuodelta 1967. Se on Jorma Kaparin suomennos ja Timo Bergholmin ohjaus italialaisen Luigi Lunarin näytelmästä, joka kertoo Jeanne d’Arcin viimeisestä illasta vankikopissa ennen teloitusta. Ranskan kuningas Kaarle VII ja englantilaisten sotajoukkojen johtaja Warwick yrittävät kumpikin saada marttyyrikuolemaa odottavan Orléansin neitsyen osaksi omia valtapelejään.
Rooleissa

| 0 | 1 | 2 |
| --- | --- | --- |
|  Elina Salo  | … |  Jeanne   |
|  Turo Unho  | … |  Kaarle VII   |
|  Kurt Ingvall  | … |  Warwick   |
Jacques Houdek

| Jacques Houdek |
| --- | --- |

Henkilötiedot
Syntynyt: 14. huhtikuuta 1981 (ikä 43) Zagreb, Kroatia
Ammatti:  laulaja
Muusikko
Taiteilijanimi:  Gospodin Glas / Mr. Voice
Laulukielet:  kroatia, englanti, saksa, espanja, ranska, italia
Aktiivisena:  2000–
Tyylilajit:  pop, soul, R&B, gospel, swing, jazz, blues
Soittimet:  laulu
Levy-yhtiöt:  Croatia Records
Aiheesta muualla
www.jacqueshoudek.com
  [ Muokkaa Wikidatassa ] [ ohje ]  
Houdek vuonna 2008
Jacques Houdek (s. 14. huhtikuuta 1981 Zagreb, Kroatian ST) on kroatialainen laulaja. Hän edusti Kroatiaa vuoden 2017 Euroviisuissa kappaleella "My Friend".
Biografia

Jacques Houdek (syntymänimeltään Željko Houdek) syntyi 14. huhtikuuta Zagrebissa, Kroatiassa. Hänen vanhempansa ovat kotoisin Slavoniasta. Lopetettuaan musiikkikoulun Houdek kävi Berklee College of Music -koulua Bostonissa. Vuonna 2004 hän voitti Porin-palkinnon parhaana uutena artistina. Hän saavutti myös ensimmäisen sijan festivaali MC:ssä vuonna 2004, ja voitti maineikkaan BH Radio -festivaalin parhaana kroatialaisena esiintyjänä vuonna 2005. Vuonna 2006 Houdek meni naimisiin Brigita Krkačin kanssa. Parilla on kaksi lasta: tytär Sofija ja poika David.
Houdek voitti toisen Porin-palkinnon vuonna 2008 parhaana miesesiintyjänä. Hänen albuminsa "Idemo u zoo" voitti myös Porin-palkinnon parhaana albumina lapsille vuonna 2009, ja hän itse voitti Porin-palkinnon parhaana miesesiintyjänä vuonna 2012.
17. helmikuuta 2017 ilmoitettiin, että Jacques Houdek tulisi edustamaan Kroatiaa vuoden 2017 Eurovision laulukilpailussa Kiovassa, Ukrainassa.
Diskografia

"Čarolija" (2004)
"Kad si sretan" (2005)
"Živim za to" (2006)
"Live in Gavella" (DVD) (2007)
"Za posebne trenutke" (2007)
"Live in SAX!" (2008)
"Idemo u zoološki vrt" (2008)
"Crno i bijelo" (2008)
"Najljepše ljubavne pjesme" (2010)
"Najveći božićni hitovi" (2010)
"Meni za ljubav" (2012)
"The Best of Collection" (2015)
"Tko je, srce, u te dirn'o?" (2016)
Aiheesta muualla

Kuvia tai muita tiedostoja aiheesta Jacques Houdek Wikimedia Commonsissa
JHT – Musta lammas

| JHT – Musta lammas |
| --- | --- |

Kirjailija:  Mikko Aaltonen
Kuvittaja:  Nana Simelius
Kieli:  suomi
Genre:  elämäkerta
Kustantaja:  Otava
Julkaistu:  2016
Ulkoasu:  kovakantinen
Sivumäärä:  461
ISBN:  978-951-1-29117-6
Löydä lisää kirjojaKirjallisuuden teemasivulta
JHT – Musta lammas on Mikko Aaltosen kirjoittama Jare Henrik Tiihosesta (Cheekistä) kertova omaelämäkerta, joka julkaistiin vuonna 2016. Kirja kertoo kuinka lahtelaisesta Jare Tiihosesta tuli Suomen kaikkien aikojen menestyneimpiä artisteja. Kirjasta julkaistiin vuonna 2017 pokkariversio, johon on lisätty uusi luku.
Johann Wilhelm Hittorf

Johann Wilhelm Hittorf 1904
Johann Wilhelm Hittorf (27. maaliskuuta 1824 Bonn, Preussi — 28. marraskuuta 1914 Münster, Preussi) oli saksalainen fyysikko ja kemisti. Hittorf tutki kaasujen sähköpurkauksia sekä elektrolyysiä. Hän selvitti ionien roolin sähkövarauksen kuljettajina ja keksi katodisäteet. Hittorf toimi Münsterin yliopiston fysiikan ja kemian professorina ja laboratorioiden johtajana 1879 - 1899.
Johann Wilhelm Hertel

Johann Wilhelm Hertel
Johann Wilhelm Hertel (9. lokakuuta 1727 Eisenach – 14. kesäkuuta 1789 Schwerin) oli saksalainen säveltäjä, viulisti ja cembalisti. Hänen isänsä oli muusikko Johann Christian Hertel.
Hertel aloitti kiertämisen isäänsä säestävänä cembalistina 12-vuotiaana. Hän opiskeli viulunsoittoa Carl Höckhin johdolla Zerbstissä. Lisäksi hän sai opetusta Johann Heinrich Heililtä ja Berliinissä Franz Bendalta. Hertel oli Strelitzissä hoviviulistina ja -cembalistina vuosina 1744–1753. Vuodesta 1754 hän oli hovisäveltäjänä Schwerinissä.
Hertelin tuotantoon kuuluu orkesterimusiikkia, lauluja ja suurimuotoisempia vokaalimusiikin sävellyksiä, joihin kuuluu sekä maallisia että hengellisiä teoksia. Hertel kirjoitti kaksi omaelämäkerrallista kuvausta, jotka julkaistiin musiikkitieteilijä Erich Schenkin toimittamina vuonna 1957.
Jagmeet Singh

Jagmeet Singh.
Jagmeet Singh Jimmy Dhaliwal (s. 2. tammikuuta 1979 Scarborough, Ontario) on kanadalainen poliitikko ja Kanadan Uuden Demokraattisen puolueen johtaja. Lapsuudessa hänestä käytettiin nimeä Jimmy Dhaliwal, kun taas aikuisena hän on käyttänyt poliittisella urallaan vain kahta ensimmäistä nimeään Jagmeet Singh jättäen pois syntymäsukunimensä Dhaliwal. Hän on opiskellut biologiaa, sosiologiaa, tietojenkäsittelytiedettä ja oikeustiedettä. Jagmeet Singhin poliittinen ura alkoi vuonna 2011, kun hänet valittiin Ontarion provinssin parlamenttiin. Vuonna 2017 hänet valittiin Uuden demokraattisen puolueen johtoon.
Aiheesta muualla

Kuvia tai muita tiedostoja aiheesta Jagmeet Singh Wikimedia Commonsissa
Profiili Kanadan parlamentin kirjaston verkkosivuilta
Jeanne Bates

| Jeanne Bates |
| --- | --- |
 Jeanne Bates vuonna 1943 elokuvassa The Phantom.
Henkilötiedot
Syntynyt: 21. toukokuuta 1918 Berkeley, Kalifornia
Kuollut: 28. marraskuuta 2007 (89 vuotta) Woodland Hills, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Jeanne Bates (21. toukokuuta 1918 Berkeley, Kalifornia – 28. marraskuuta 2007 Woodland Hills, Kalifornia) oli yhdysvaltalainen näyttelijä.
Bates aloitti näyttelemisen jo varhain ollessaan San Mateo Junior Collegen opiskelijana; hän sai vuonna 1942 sopimuksen Columbia Picturesilta, mistä alkoi hänen pitkäaikainen sekä pääroolien että vähäisempien osien sarja. Kenties tunnetuimman osansa hän sai David Lynchin kauhuelokuvaklassikosta Eraserhead vuonna 1977.
Bates jatkoi näyttelijänuraansa aivan vanhuusiälleen saakka: hänellä oli rooli muun muassa Mulholland Drivessa 2001. Hän oli naimisissa Lew X. Lansworthin kanssa vuodesta 1943, kunnes jäi leskeksi 1981. Hän kuoli itse 89 vuoden iässä 28. marraskuuta 2007.
Aiheesta muualla

Kuvia tai muita tiedostoja aiheesta Jeanne Bates Wikimedia Commonsissa
Jeanne Bates Internet Movie Databasessa. (englanniksi)
Jeanne Bates Biography (1918-)  Film Reference . Viitattu 23.8.2023. (englanniksi)
In Loving Memory Jeanne Bates, 1918-2007 Jason47.com. Viitattu 23.8.2023. (englanniksi)
Jenny Zillhardt

Jenny Zillhardt: Omakuva.
Jenny Zillhardt (16. maaliskuuta 1857 Saint-Quentin – helmikuu 1939 Neuilly-sur-Seine) oli ranskalainen taidemaalari.
Zillhardt opiskeli taidemaalariksi Académie Julianissa Tony-Robert Fleuryn oppilaana vuonna 1877. Muita samaan aikaan opiskelleita olivat Luise Catherine Breslau ja  Marie Bashkirtseff.
Ensimmäisen kerran Zillhardtin teoksia oli esillä vuonna 1878 ja sen jälkeen hänen töitään oli säännöllisesti näyttelyissä. Chicagon maailmannäyttelyssä vuonna 1893 hänen töitään oli esillä näyttelyn naisten talossa. Vuonna 1905 hänen teoksensa Régalez-vous mesdames pääsi maailman naistaiteilijoita kuvaavaan, taidehistorioitsija Walter Shaw Sparrowin teokseen. Nykyään hänen töitään on näytteillä Musée d'Orsayssa, Langresin museossa ja hänen syntymäkaupunkinsa museossa.
Jenny Zillhardtin sisar, Madeleine Zillihardt oli malli ja taiteilija Louise Breslaun kumppani. Ranskan valtio palkitsi Zillhardtin ansioistaan kunnialegioonan mitalilla vuonna 1930.
Teoksia

Nuori säveltäjä
Tyttö ja kissa
Alaston
Régalez-vous mesdames
Jenny Solin

Jenny Solin (s. 1. heinäkuuta 1996 Sollefteå) on ruotsalainen maastohiihtäjä.
Nuorten MM-kilpailuissa Râșnovissa 2016 Solin saavutti Ruotsin joukkueen mukana viestikultaa. Vapaan hiihtotavan sprintissä hän saavutti pronssia. Solin kilpaili maastohiihdon maailmancupissa ensimmäisen kerran Ulricehamnin 10 kilometrin vapaan hiihtotavan kilpailussa tammikuussa 2017. Ensimmäiset maailmancupin pisteensä hän saavutti Pyeongchangin perinteisen hiihtotavan sprintissä helmikuussa 2017 oltuaan 20:s. Seuraavana päivänä hän saavutti saman sijoituksen 15 kilometrin yhdistelmäkilpailussa.
Aiheesta muualla

Jenny Solinin kotisivut
Irma Sarje

Irma Hellin Sarje, o.s. Riihimäki (26. elokuuta 1917 Helsinki – 9. huhtikuuta 2001 Helsinki) oli suomalainen kotitalousopettaja ja keittokirjailija.
Henkilöhistoria

Sarje syntyi junapakkamestari Juho Fredrik Riihimäen ja kotiompeluliikkeenharjoittaja Aino Maria Kreulan perheeseen. Arkkitehti Heimo Riihimäki oli hänen veljensä. Hänen puolisonsa vuodesta 1944 oli lääninneuvos Unto Rafael Sarje, aiemmin Sahlgren (1913–1976). Kuvataiteilija Kimmo Sarje on heidän poikansa.
Sarje tuli ylioppilaaksi Kallion yhteiskoulusta 1936, suoritti Karkun emäntäkoulun 1937 ja valmistui kotitalousopettajaksi Järvenpään kotitalousopettajaopistosta 1940. Hän oli Oriveden kotitalouskoulun ylimääräinen opettaja 1941, Uudenmaan läänin Maanviljelysseuran kotitalouskonsulentti 1941–1943, Pienviljelijäin Keskusliiton kotitalouskonsulentti 1943–1945, Osuusliike Elannonssa ravintolaemäntä 1946–1947 ja ravintoloiden tarkastaja 1947–1951, Kotitalouskeskuksen opettaja 1952–1953, luennoija Helsingin kotitalousopettajaopistossa 1953–1959 ja Keskusliike OTK:n koekeittiön hoitaja 1953-–1977.
Laatutietoa-lehden päätoimittaja Sarje oli 1974–1977 ja hän julkaisi useita keittokirjoja ja ruokaan ja ruuan valmistukseen liittyviä kirjoituksia monissa eri lehdissä kuten Pellervossa, samoin kuin piti radioesitelmiä, oli toteuttamassa kotitalousaiheisia opetuselokuvia js suunnitteli ravintola- ja ruokalakeittiöitä.
Sarje teki eläkkeelle siirryttyään raku-keramiikkaa keramiikkakeskus Septariassa Kaapelitehtaalla, jossa hänen teoksiaan oli myös esillä.
Julkaisuja

Säilöönpanoaapinen, myöh. Säilöntäaapinen, 1941–1981
Hyvää ruokaa, 1964–1976
Meillä leivotaan, 1967
Pakastaminen, 1969
Grillataan, savustetaan, viihdytään, 1972
Vaikka mitä jauhelihasta, 1973
Paistista pihviin, kinkusta kyljykseen, 1975
Kalaruokia, 1978
Suuri suomalainen keittokirja, 1980
Uusi säilöntäaapinen, 1985
Aiheesta muualla

Irma Sarje Biografiasampo.
Jenny Wihuri (alus)

| Jenny Wihuri |
| --- | --- |
 Jenny Wihuri kotilaiturissaan vuonna 2010.
Tyyppi:  pelastusristeilijä
Lippuvaltio:  Suomi
Kotipaikka:  Helsinki
MMSI-numero:  230994270
Tunnuskirjaimet:  OJID
Omistaja:  Suomen Meripelastusseura
Rakennustelakka:  Uudenkaupungin Työvene
Luovutettu:  1999
Tekniset tiedot
Pituus:  23,8 m
Leveys:  5,6 m
Syväys:  1,4 m
Uppouma:  45 t
Koneisto:  2 kpl Caterpillar 3412H
Koneteho:  1492 kW
Miehistö:  6
Pelastusristeilijä Jenny Wihuri on Suomen Meripelastusseuran omistama pelastusristeilijä ja seuran lippulaiva. Alus on nimetty Meripelastusseuran pitkäaikaisen puheenjohtajan, merenkulkuneuvos Antti Wihurin ensimmäisen puolison Jenny Wihurin mukaan. Aluksen kotisatama on Helsinki.
Alus on rakennettu vuonna 1999 Uudenkaupungin Työveneen telakalla Uudessakaupungissa. Aluksen pituus on 23,8 metriä ja leveys 5,6 metriä ja sen uppouma on 45 tonnia. Aluksen maksiminopeus on 24 solmua. Alumiinisessa aluksessa on kaksi Caterpillarin valmistamaa moottoria, joiden yhteisteho on 1492 kW.
Aiheesta muualla

Kuvia tai muita tiedostoja aiheesta Jenny Wihuri Wikimedia Commonsissa
Isaac Hanson

| Clarke Isaac Hanson |
| --- | --- |
 Isaac Hanson vuonna 2014.
Henkilötiedot
Syntynyt: 17. marraskuuta 1980 (ikä 43) Tulsa, Oklahoma, Yhdysvallat
Ammatti:  muusikko
Muusikko
Taiteilijanimi:  Isaac Hanson
Aktiivisena:  1992–
Tyylilajit:  popmusiikki 
Soittimet:  laulu, kitara, basso
Yhtyeet:  Hanson
Levy-yhtiöt:  Mercury Records (1995–1999) Island Records (1999–2003) 3CG Records (2003–)
  [ Muokkaa Wikidatassa ] [ ohje ]  
Clarke Isaac Hanson (s. 17. marraskuuta 1980 Tulsa, Oklahoma) on vanhin Hanson-yhtyeen jäsenistä. Hän soittaa yhtyeessä pääasiallisesti kitaraa ja laulaa. Isaac toimii myös yhtenä yhtyeen lauluntekijöistä.
Elämäkerta

Isaac Hanson on vanhin Hansonin perheen seitsemästä lapsesta. 11-vuotiaana vuonna 1992 hän perusti veljensä Taylorin kanssa yhtyeen, joka myöhemmin nousi kuuluisuuteen nimellä Hanson.
Isaac Hanson avioitui 30. syyskuuta 2006 pitkäaikaisen tyttöystävänsä Nicole Dufresnen kanssa. Heillä on kolme lasta, vuosina 2007 ja 2008 syntyneet pojat ja 2014 syntynyt tytär.
Lokakuussa 2007 Isaacilla todettiin keuhkoveritulppa ja hänet leikattiin myöhemmin samassa kuussa. Sairauden syyksi todettiin jatkuvan kitaran soiton aiheuttama alueellinen lihaskasvu ja arpikudos.
Aiheesta muualla

Kuvia tai muita tiedostoja aiheesta Isaac Hanson Wikimedia Commonsissa
Itä-Yhdysvaltain Grand Prix 1985

Itä-Yhdysvaltain Grand Prix 1985 oli Formula 1 -sarjan osakilpailu, joka ajettiin 23. kesäkuuta 1985 Detroitin katuradalla. Kilpailun voitti Keke Rosberg, jolle voitto oli kauden ensimmäinen. Kilpailusta on käytetty myös nimitystä Detroitin Grand Prix.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Keke Rosberg | Williams-Honda | 63 | 1.55.39,851 | 5 | 9 |
| 2 | 28 |  Stefan Johansson | Ferrari | 63 | + 57,549 | 9 | 6 |
| 3 | 27 |  Michele Alboreto | Ferrari | 63 | + 1.03,170 | 3 | 4 |
| 4 | 4 |  Stefan Bellof | Tyrrell-Ford | 63 | + 1.06,225 | 19 | 3 |
| 5 | 11 |  Elio de Angelis | Lotus-Renault | 63 | + 1.26,966 | 8 | 2 |
| 6 | 7 |  Nelson Piquet | Brabham-BMW | 62 | + 1 krs. | 10 | 1 |
| 7 | 18 |  Thierry Boutsen | Arrows-BMW | 62 | + 1 krs. | 21 |   |
| 8 | 8 |  Marc Surer | Brabham-BMW | 62 | + 1 krs. | 11 |   |
| 9 | 23 |  Eddie Cheever | Alfa Romeo | 61 | + 2 krs. | 7 |   |
| 10 | 25 |  Andrea de Cesaris | Ligier-Renault | 61 | + 2 krs. | 17 |   |
| 11 | 17 |  Gerhard Berger | Arrows-BMW | 60 | + 3 krs. | 24 |   |
| 12 | 26 |  Jacques Laffite | Ligier-Renault | 58 | + 5 krs. | 16 |   |
| Kesk. | 12 |  Ayrton Senna | Lotus-Renault | 51 | Onnettomuus | 1 |   |
| Kesk. | 3 |  Martin Brundle | Tyrrell-Ford | 30 | Onnettomuus | 18 |   |
| Kesk. | 10 |  Philippe Alliot | RAM-Hart | 27 | Onnettomuus | 23 |   |
| Kesk. | 5 |  Nigel Mansell | Williams-Honda | 26 | Onnettomuus | 2 |   |
| Kesk. | 2 |  Alain Prost | McLaren-TAG | 19 | Jarrut | 4 |   |
| Kesk. | 22 |  Riccardo Patrese | Alfa Romeo | 19 | Sähköt | 14 |   |
| Kesk. | 16 |  Derek Warwick | Renault | 18 | Voimansiirto | 6 |   |
| Kesk. | 15 |  Patrick Tambay | Renault | 15 | Onnettomuus | 15 |   |
| Kesk. | 29 |  Pierluigi Martini | Minardi-Motori Moderni | 11 | Moottori | 25 |   |
| Kesk. | 1 |  Niki Lauda | McLaren-TAG | 10 | Jarrut | 12 |   |
| Kesk. | 19 |  Teo Fabi | Toleman-Hart | 4 | Kytkin | 13 |   |
| Kesk. | 9 |  Manfred Winkelhock | RAM-Hart | 3 | Turbo | 20 |   |
| Kesk. | 24 |  Piercarlo Ghinzani | Osella-Alfa Romeo | 0 | Onnettomuus | 22 |   |
Muuta

Kilpailu näytettiin spontaanisti televisiossa TV2:ssa keskellä yötä selostajana Juha Jokinen. Kilpailun paikalla alun perin piti olla elokuva, mutta yllättävä ohjelmamuutos vain hetkeä ennen kilpailun alkua muutti asian ja elokuva peruttiin. Keken aikaan Suomen televisio näytti myös useita kilpailuita yllättäen ilman ennakkovaroitusta.
Jaglandin hallitus

Pääministeri Thorbjørn Jagland.
Jaglandin hallitus oli Norjan hallitus 25. lokakuuta 1996 – 17. lokakuuta 1997. Se oli Työväenpuolueen muodostama vähemmistöhallitus.
Ministerit

Pääministeri
Thorbjørn Jagland
Ulkoministeri
Bjørn Tore Godal
Kehitysapuministeri
Kari Nordheim-Larsen
Valtiovarainministeri
Jens Stoltenberg
Suunnitteluministeri
Terje Rød-Larsen 25.10.1996–29.11.1996
Suunnittelu- ja yhteensovittamisministeri
Bendik Rugaas 29.11.1996–17.10.1997
Puolustusministeri
Jørgen Kosmo
Kalastusministeri
Karl Eirik Schjøtt-Pedersen
Sosiaaliministeri
Hill-Marta Solberg
Terveysministeri
Gudmund Hernes
Liikenneministeri
Sissel Rønbeck
Kunta- ja työministeri
Kjell Opseth
Öljy- ja energiaministeri
Grete Faremo 25.10.1996–17.12.1996
Ranveig Frøiland 17.12.1996–17.10.1997
Elinkeinoministeri
Grete Knudsen 25.10.1996–17.10.1997
Oikeusministeri
Anne Holt 25.10.1996–3.2.1997
Gerd-Liv Valla 4.2.1997–17.10.1997
Lapsi- ja perheministeri
Sylvia Brustad
Maatalousministeri
Dag Terje Andersen
Ympäristöministeri
Thorbjørn Berntsen
Kirkko-, opetus- ja tutkimusministeri
Reidar Sandal
Kulttuuriministeri
Turid Birkeland
Irma Sulkunen

Irma Hilda Tuulikki Sulkunen (s. 16. toukokuuta 1948 Kuhmo) on suomalainen historiantutkija ja emeritaprofessori, oppiarvoltaan teologian kandidaatti ja filosofian tohtori. Hän oli Tampereen yliopiston Suomen historian professori vuosina 2004–2015.
Sulkusen Suomen historian alan väitöskirja (1986) käsitteli raittiusliikettä. Hän on tutkijanurallaan tutkinut naishistoriaa, kansallista historiankirjoitusta ja suomalaisten naisten äänioikeutta. Hänen tutkimuskohteensa on 1700-luvulla elänyt paimen Liisa Eerikintytär, joka aloitti uskonnollisen hurmosliikkeen.
Sulkunen on valittu 2006 jäseneksi Suomalaiseen Tiedeakatemiaan.
Palkinnot ja tunnustukset

Tiedonjulkistaminen valtionpalkinto 1990.
Suomen tietokirjailijat ry:n Warelius-palkinto, 2009
Julkaisut

Liisa Eerikintytär ja hurmosliikkeet 1700–1800-luvulla, Gaudeamus, 1999 (Hanki ja jää)
Mandi Granfelt ja kutsumusten ristiriita, Hanki ja jää, 1995
Naisen kutsumus, Miina Sillanpää ja sukupuolten maailmojen erkaantuminen, Hanki ja jää, 1989
Naiset eduskunnassa, Edita, 2006 useita tekijöitä (Suomen eduskunta 100 vuotta ; 4)
Raittius kansalaisuskontona : raittiusliike ja järjestäytyminen 1870-luvulta suurlakon jälkeisiin vuosiin, Suomen historiallinen seura, 1986 (Historiallisia tutkimuksia, ISSN 0073-2559 ; 134), engl. History of the Finnish temperance movement temperance as a civic religion, 1990
Raittiusliikkeen synty Suomessa, Alko. Alkoholipoliittinen tutkimuslaitos, 1977 (Alkoholipoliittisen tutkimuslaitoksen tutkimusseloste , ISSN 0356-8113 ; n:o 105)
Retki naishistoriaan, Hanki ja jää, 1991
Suomalaisen Kirjallisuuden Seura 1831–1892, SKS, 2004 (Suomalaisen Kirjallisuuden Seuran toimituksia , ISSN 0355-1768 ; 952)
Why did the Finnish working class come to support prohibition?, Social Research Institute of Alcohol Studies, 1981 (Alkoholipoliittisen tutkimuslaitoksen tutkimusseloste , ISSN 0356-8113 ; nro 151)
Aiheesta muualla

Tampereen yliopiston sivustolla
Jenny Wolf

| Mitalit | Mitalit | Mitalit |  |
| --- | --- | --- | --- |
|  Jenny Wolf Berliinissä 2006 |  Jenny Wolf Berliinissä 2006 |  Jenny Wolf Berliinissä 2006 |  |
Maa:   Saksa
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | 500 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Salt Lake City 2007 | 500 metriä |  |
|  Kultaa | Heerenveen 2008 | sprintti |  |
|  Kultaa | Nagano 2008 | 500 metriä |  |
|  Kultaa | Richmond 2009 | 500 metriä |  |
|  Kultaa | Inzell 2011 | 500 metriä |  |
|  Hopeaa | Moskova 2009 | sprintti |  |
|  Pronssia | Obihiro 2010 | sprintti |  |
Jenny Wolf (s. 31. tammikuuta 1979 Berliini) on saksalainen pikaluistelija, viisinkertainen maailmanmestari.
Torinon olympialaisissa 2006 Wolf sijoittui 500 metrillä kuudenneksi. Hän voitti 500 metrin maailmanmestaruuden Salt Lake Cityssä 2007 luisteltuaan toisessa lähdössä uuden maailmanennätyksen 37,04. Hän kohensi ennätystä lukemiin 37,02 Calgaryssä 16. marraskuuta 2007. Heerenveenissä 2008 hän voitti sprinttereiden maailmanmestaruuden oltuaan kumpanakin päivänä selvästi nopein 500 metrin matkalla. 2008 matkakohtaisissa MM-kilpailuissa Naganossa hän uusi 500 metrin maailmanmestaruutensa. Sprinttereiden MM-kilpailuissa Moskovassa 2009 hän sai hopeaa. Maaliskuussa 2009 hän voitti Kanadan Richmondissa 500 metrin maailmanmestaruuden kolmannen kerran peräkkäin. Hän luisteli uuden 500 metrin maailmanennätyksen 37,00 Salt Lake Cityssä 11. joulukuuta 2009. Sprinttereiden MM-kisoissa Obihirossa 2010 hän sai pronssia. Vancouverin olympialaisissa 2010 hän voitti hopeaa 500 metrillä. Hän voitti 500 metrin maailmanmestaruuden jälleen Inzellissä 2011. Sotšin olympialaisissa 2014 hän oli 500 metrillä kuudes.
Wolf on voittanut 100 metrin maailmancupin kokonaiskilpailun kausilla 2005–2006, 2006–2007, 2007–2008 ja 2008–2009 sekä 500 metrin kokonaiskilpailun kausilla 2005–2006, 2006–2007, 2007–2008, 2008–2009, 2009–2010 ja 2010–2011. Hän on voittanut kaikkiaan 12 maailmancupin osakilpailua 100 metrillä ja 49 osakilpailua 500 metrillä (25.2.2014 mennessä).
Ennätykset

| Matka | Aika | Paikka | Päivä |
| --- | --- | --- | --- |
| 500 m | 37,00 | Salt Lake City | 11. joulukuuta 2009 |
| 1 000 m  | 1.14,95 | Calgary | 28. tammikuuta 2012 |
Jeff Kanew

Jeff Kanew (s. 16. joulukuuta 1944) on yhdysvaltalainen elokuvaohjaaja, jonka menestyneimpänä työnä muistetaan Nörttien kosto (1984). Hän on kuitenkin luonut myös sen ulkopuolella laajan tuotannon, jonka uudempaan päähän lukeutuu komedia National Lampoon's Adam & Eve (2005).
Näiden väliin ajoittuneista elokuvista mainittavimpia ovat Täysosuma! (1985), Kovat kaverit (1986) ja Beverly Hillsin bimbopartio (1989).
Aiheesta muualla

Jeff Kanew Internet Movie Databasessa. (englanniksi)
Jeff Jillson

| Jeff Jillson |
| --- | --- |
 Jeff Jillson vuonna 2007
Henkilötiedot
Syntynyt: 24. helmikuuta 1980 (ikä 44) North Smithfield, Rhode Island
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  102 kg
Pelaajaura
Pääsarjaura:  2001–2011
Seurat:  Cleveland Barons (AHL)   San Jose Sharks (NHL)   Providence Bruins (AHL)   Boston Bruins (NHL)   Buffalo Sabres (NHL)   Rochester Americans (AHL)   Eisbären Berlin (DEL)   Lake Erie Monsters (AHL)   HK MVD (KHL)   Rauman Lukko (SML)   HC Pardubice (ČEL)   Piráti Chomutov (Tšekki-I)
NHL-varaus:  14. varaus, 1999 San Jose Sharks
Jeff Jillson (s. 24. heinäkuuta 1980) on yhdysvaltalainen entinen jääkiekkopuolustaja, joka pelasi kolmessa eri NHL-seurassa: San Jose Sharksissa, Boston Bruinsissa ja Buffalo Sabresissa. San Jose Sharks varasi hänet NHL-liigaan ensimmäisen kierroksen 14. pelaajana vuoden 1999 varaustilaisuudessa.
Aiheesta muualla

Jeff Jillson Elite Prospects. Everysport Media Group AB. (englanniksi)